ਬੀਨਾ ਅਗਰਵਾਲ
ਬੀਨਾ ਅਗਰਵਾਲ, ਇੱਕ ਦਿੱਲੀ  ਯੂਨੀਵਰਸਿਟੀ ਦੀ ਆਰਥਿਕ ਵਿਕਾਸ ਸੰਸਥਾ ਵਿੱਚ ਇਨਾਮ ਜੇਤੂ ਵਿਕਾਸਸ਼ੀਲ  ਅਰਥਸਾਸ਼ਤਰੀ, ਅਰਥਸਾਸ਼ਤਰ ਦੀ ਡਾਇਰੈਕਟਰ ਅਤੇ ਪ੍ਰੋਫੇਸਰ ਰਹੀ ਹੈ। ਉਸ ਨੇ ਜ਼ਮੀਨ, ਰੋਜ਼ੀ ਅਤੇ ਸੰਪਤੀ ਦੇ ਹੱਕਾਂ, ਵਾਤਾਵਰਣ ਅਤੇ ਵਿਕਾਸ, ਲਿੰਗ ਦੀ ਰਾਜਨੀਤਕ ਆਰਥਿਕਤਾ, ਗਰੀਬੀ ਅਤੇ ਅਸਮਾਨਤਾ, ਕਨੂੰਨੀ ਤਬਦੀਲੀ, ਖੇਤੀਬਾੜੀ ਅਤੇ ਤਕਨੀਤੀ ਤਬਦੀਲੀ ਬਾਰੇ ਖ਼ੂਬ ਲਿਖਿਆ ਹੈ। ਉਸ ਦੀ ਇਨਾਮ ਜੇਤੂ ਕਿਤਾਬ “ਏ ਫੀਲਡ ਆਫ਼ ਵਨਸ ਓਨ: ਜੈਂਡਰ ਐਂਡ ਲੈਂਡ ਰਾਇਟਸ ਇਨ ਸਾਊਥ ਏਸ਼ੀਆ” ਹੈ, ਜਿਸਨੇ ਜ਼ਮੀਨ ਅਤੇ ਸੰਪਤੀ ਸੰਬੰਧੀ ਔਰਤਾਂ ਦੇ ਹੱਕਾਂ ਨੂੰ ਪ੍ਰੋਮੋਟ ਕਰਨ ਵਿੱਚ ਸਰਕਾਰਾਂ, ਐਨ.ਜੀ.ਓਜ਼, ਅਤੇ ਅੰਤਰਰਾਸ਼ਟਰੀ ਏਜੰਸੀਆਂ ਤੇ ਤਕੜਾ ਅਸਰ ਪਾਇਆ ਹੈ। ਇਸ ਕੰਮ ਨੇ ਲਾਤੀਨੀ ਅਮਰੀਕਾ ਵਿੱਚ  ਅਤੇ ਗਲੋਬਲ ਤੌਰ 'ਤੇ ਵੀ  ਖੋਜ ਨੂੰ ਪ੍ਰੇਰਿਤ ਕੀਤਾ ਹੈ।

ਪਿਛੋਕੜ 
ਬੀਨਾ ਅਗਰਵਾਲ ਨੇ  ਦਿੱਲੀ ਯੂਨੀਵਰਸਿਟੀ ਦੇ ਦਿੱਲੀ ਸਕੂਲ ਆਫ ਇਕਨਾਮਿਕਸ ਤੋਂ ਇਕਨਾਮਿਕਸ, ਵਿੱਚ ਡਾਕਟਰੇਟ ਕੀਤੀ ਹੈ। ਉਸ ਦਾ ਖੋਜ ਪ੍ਰਬੰਧ ਭਾਰਤੀ ਖੇਤੀਬਾੜੀ ਵਿੱਚ ਮੇਕੇਨਾਇਜੇਸ਼ਨ : ਇੱਕ ਇਕਾਨੋਮੀਟਰਿਕ ਵਿਸ਼ਲੇਸ਼ਣ ਸੀ। ਪਹਿਲਾਂ ਉਸ ਨੇ ਕੈਮਬ੍ਰਿਜ ਯੂਨੀਵਰਸਿਟੀ ਤੋਂ ਬੀਏ ਅਤੇ ਐਮਏ ਕੀਤੀ ਸੀ। ਉਸ ਦੇ ਯੂਨੀਵਰਸਿਟੀ ਅਹੁਦਿਆਂ ਵਿੱਚ ਪ੍ਰਿੰਸਟਨ, ਹਾਰਵਰਡ, ਮਿਸ਼ੀਗਨ, ਮਿਨੀਸੋਟਾ, ਅਤੇ ਨਿਊਯਾਰਕ ਯੂਨੀਵਰਸਿਟੀ ਦੀਆਂ ਪੋਸਟਾਂ ਸ਼ਾਮਲ ਹਨ। ਹਾਰਵਰਡ ਤੇ ਉਹ ਪਹਿਲੀ ਦਾਨੀਏਲ ਇੰਗਾਲ਼ਸ ਵਿਜ਼ਟਿੰਗ ਪ੍ਰੋਫੈਸਰ ਸੀ।ਅਗਰਵਾਲ ਈਕੋਲੌਜਿਕਲ ਇਕਨਾਮਿਕਸ ਲਈ ਇੰਟਰਨੈਸ਼ਨਲ ਸੁਸਾਇਟੀ ਦੀ ਪ੍ਰਧਾਨ,  ਇੰਟਰਨੈਸ਼ਨਲ ਇਕਨਾਮਿਕ ਐਸੋਸੀਏਸ਼ਨ ਦੀ ਉਪ-ਪ੍ਰਧਾਨ, ਨਾਰੀਵਾਦੀ ਇਕਨਾਮਿਕਸ ਲਈ ਇੰਟਰਨੈਸ਼ਨਲ ਐਸੋਸੀਏਸ਼ਨ ਦੀ ਪ੍ਰਧਾਨ ਵੀ ਰਹੀ ਹੈ।ਗਲੋਬਲ ਵਿਕਾਸ ਨੈੱਟਵਰਕ ਦੇ ਬੋਰਡ ਤੇ ਅਤੇ ਨੋਬਲ ਪੁਰਸਕਾਰ ਜੇਤੂ ਜੋਸਿਫ ਸਟਾਈਲਿਜ਼ ਦੀ ਪ੍ਰਧਾਨਗੀ ਵਾਲੇ ਆਰਥਿਕ ਕਾਰਗੁਜ਼ਾਰੀ ਅਤੇ ਸਮਾਜਿਕ ਤਰੱਕੀ ਦੇ ਮਾਪ ਲਈ ਕਮਿਸ਼ਨ ਦੇ ਇੱਕੀ ਮੈਂਬਰਾਂ ਵਿੱਚ ਸੀ। ਉਸ ਨੇ ਵਿਕਾਸ ਨੀਤੀ ਲਈ ਸੰਯੁਕਤ ਰਾਸ਼ਟਰ ਕਮੇਟੀ (ਨਿਊਯਾਰਕ) ਅਤੇ UNRISD (ਜਿਨੀਵਾ) ਵਿਖੇ ਵੀ ਸੇਵਾ ਕੀਤੀ ਹੈ। ਉਸ ਕੋਲ  ਨੀਦਰਲੈਂਡ ਵਿਚ ਸੋਸ਼ਲ ਸਟੱਡੀਜ਼ ਦੇ ਇੰਸਟੀਚਿਊਟ ਅਤੇ ਬੈਲਜੀਅਮ ਵਿਚ ਆਨਟਵੇਰਪ ਯੂਨੀਵਰਸਿਟੀ ਤੋਂ ਆਨਰੇਰੀ ਡਾਕਟਰੇਟ ਦੀਆਂ ਡਿਗਰੀਆਂ ਵੀ ਹਨ।

References 

ਜਨਮ 1951
ਜ਼ਿੰਦਾ ਲੋਕ